नौहराधार-तहसील नौहराधार के अंतर्गत चुनवी-चाढ़ना मार्ग पर मंगलवार सुबह करीब नौ बजे एक मोटरसाइकिल दुर्घटनाग्रस्त होने से बाइक सवार की मौके पर ही मौत हो गई। जानकारी के अनुसार मोटरसाइकिल नंबर (एचआर 02एबी-4510) सवार सुरेश सूर्या 33 वर्षीय पुत्र गोपाल सिंह निवासी चुनवी की मोटरसाइकिल अपने घर से कुछ ही दूरी पर दुर्घटनाग्रस्त होकर गहरी खाई में जा गिरी। इस दुर्घटना में सुरेश सूर्या की मौके पर ही मौत हो गई। सुरेश सूर्या चौरास स्कूल में बतौर शारीरिक अध्यापक कार्यरत थे। नौहराधार पुलिस ने मौके पर जाकर शव को अपने कब्जे में लिया तथा शव पोस्टमार्टम के लिए संगड़ाह ले जाया गया। पोस्टमार्टम के बाद पुलिस ने शव को परिजनों को सौंप दिया। हादसे के बाद गुस्साए लोगों ने घटनास्थल पर करीब पांच घंटे चक्का जाम कर दिया तथा लोक निर्माण विभाग के खिलाफ धरना प्रदर्शन कर जमकर नारेबाजी की। इससे करीब पांच घंटे तक वाहनों का आवागमन पूरी तरह रुक गया। बसें व छोटी गाडि़यां सड़क के आर-पार फंसी रही। इस चक्का जाम में क्षेत्र के सैकड़ों लोग इकट्ठा हुए। यही नहीं इस आक्रोश भरे चक्का जाम में सवारियां भी उतरकर नारेबाजी करने लगी। लोगों के अंदर इतना गुस्सा था कि मौके पर गए नौहराधार पुलिस व डीएसपी, एसएचओ संगड़ाह भी लोगों के गुस्से को काबू नहीं कर पाए। लोग यही मांग कर रहे थे कि पहले यहां पर लोक निर्माण विभाग के आला अधिकारी व प्रशासन यहां आए तभी चक्का जाम खोलकर धरना -प्रदर्शन बंद होगा। गौरतलब है कि दो दिसंबर को 'दिव्य हिमाचल' वेब टीवी व चार दिसंबर को 'दिव्य हिमाचल' समाचार पत्र के माध्यम से भी इस मार्ग की दुर्दशा बारे में आगाह किया जा चुका है। यही नहीं छह मार्च को भी इस खतरनाक प्वाइंट के बारे में 'दिव्य हिमाचल' ने उजागर किया था। लोगों ने तब तक जाम नहीं खोला जब तक प्रशासन व लोक निर्माण विभाग के आला अधिकारी मौके पर नहीं पहुंचे। करीब डेढ़ बजे एसडीएम संगड़ाह राहुल कुमार, तहसीलदार नौहराधार राजीव रांटा, एक्सईएन लोक निर्माण विभाग आरके शर्मा मौके पर पहुंचे। उन्होंने लोगों से बात की तथा लोगों का धरना-प्रदर्शन बंद कर जाम खोला गया। प्रदर्शनकारियों ने पहले यहां पर क्रैश बैरियर व डंगे लगवाने के लिए लिखित में मांगा। विभाग व प्रशासन ने प्रदर्शनकारियों को आश्वासन दिया कि चुनवी-चाढ़ना के बीच 100 मीटर तुरंत क्रैश बैरियर व डंगों का निर्माण करवाया जाएगा।
 
नौहराधार-तहसील नौहराधार के अंतर्गत चुनवी-चाढ़ना मार्ग पर मंगलवार सुबह करीब नौ बजे एक मोटरसाइकिल दुर्घटनाग्रस्त होने से बाइक सवार की मौके पर ही मौत हो गई। जानकारी के अनुसार मोटरसाइकिल नंबर सवार सुरेश सूर्या तैंतीस वर्षीय पुत्र गोपाल सिंह निवासी चुनवी की मोटरसाइकिल अपने घर से कुछ ही दूरी पर दुर्घटनाग्रस्त होकर गहरी खाई में जा गिरी। इस दुर्घटना में सुरेश सूर्या की मौके पर ही मौत हो गई। सुरेश सूर्या चौरास स्कूल में बतौर शारीरिक अध्यापक कार्यरत थे। नौहराधार पुलिस ने मौके पर जाकर शव को अपने कब्जे में लिया तथा शव पोस्टमार्टम के लिए संगड़ाह ले जाया गया। पोस्टमार्टम के बाद पुलिस ने शव को परिजनों को सौंप दिया। हादसे के बाद गुस्साए लोगों ने घटनास्थल पर करीब पांच घंटे चक्का जाम कर दिया तथा लोक निर्माण विभाग के खिलाफ धरना प्रदर्शन कर जमकर नारेबाजी की। इससे करीब पांच घंटे तक वाहनों का आवागमन पूरी तरह रुक गया। बसें व छोटी गाडि़यां सड़क के आर-पार फंसी रही। इस चक्का जाम में क्षेत्र के सैकड़ों लोग इकट्ठा हुए। यही नहीं इस आक्रोश भरे चक्का जाम में सवारियां भी उतरकर नारेबाजी करने लगी। लोगों के अंदर इतना गुस्सा था कि मौके पर गए नौहराधार पुलिस व डीएसपी, एसएचओ संगड़ाह भी लोगों के गुस्से को काबू नहीं कर पाए। लोग यही मांग कर रहे थे कि पहले यहां पर लोक निर्माण विभाग के आला अधिकारी व प्रशासन यहां आए तभी चक्का जाम खोलकर धरना -प्रदर्शन बंद होगा। गौरतलब है कि दो दिसंबर को 'दिव्य हिमाचल' वेब टीवी व चार दिसंबर को 'दिव्य हिमाचल' समाचार पत्र के माध्यम से भी इस मार्ग की दुर्दशा बारे में आगाह किया जा चुका है। यही नहीं छह मार्च को भी इस खतरनाक प्वाइंट के बारे में 'दिव्य हिमाचल' ने उजागर किया था। लोगों ने तब तक जाम नहीं खोला जब तक प्रशासन व लोक निर्माण विभाग के आला अधिकारी मौके पर नहीं पहुंचे। करीब डेढ़ बजे एसडीएम संगड़ाह राहुल कुमार, तहसीलदार नौहराधार राजीव रांटा, एक्सईएन लोक निर्माण विभाग आरके शर्मा मौके पर पहुंचे। उन्होंने लोगों से बात की तथा लोगों का धरना-प्रदर्शन बंद कर जाम खोला गया। प्रदर्शनकारियों ने पहले यहां पर क्रैश बैरियर व डंगे लगवाने के लिए लिखित में मांगा। विभाग व प्रशासन ने प्रदर्शनकारियों को आश्वासन दिया कि चुनवी-चाढ़ना के बीच एक सौ मीटर तुरंत क्रैश बैरियर व डंगों का निर्माण करवाया जाएगा।